《西岩胜水》
宋代·蒋晋

柘川之西有削石，屹立巍巍峻如壁。
下有沧浪百尺深，澄清恰似秋天碧。
逝者如斯竟不停，孺子长歌堪濯缨。
故知源头有活水，支流分派迢迢清。

作者简介：蒋晋，字造道，仙居高池（今白塔镇柘溪村）人，生卒年不详，南宋初历官评事，因生性耿介忠直，仕途不顺，遂弃官归隐柘川之葛山下。吴芾称其“仕不陨身，去不忘君”。